AlexejDobrolubov/national_council_slovak_2010 huggingface dataset:
19. schôdza NR SR - 13.deň - B. popoludni
Dátum: 2024-10-02
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

14. Ďakujem veľmi pekne. No, to verklíkovanie, čo tu verklíkuješ, Tibor Gašpar, a títo vaši socialistickí verklikári takto stále. Už ste toho Šimečku dali trošku nabok, lebo Kamenický ho spomínal, že aj Šimečka je za to zodpovedný, tak toho ste dali trošku nabok, ale mne strašne pekne naozaj znie to, keď ty povieš, že čo teda ten Dubaj. No a, Tibor, čo tvoj syn, ktorý nevie dokázať majetok, odkiaľ ho zobral? Čo tvoj syn, ktorý nevie dokázať, odkiaľ má peniaze? Čo mu spadli z neba alebo mu ich dal konzervatívny Tibor Gašpar, ktorý je teraz konzervatívny, ako sme tu teraz počuli? Ty tu rozprávaš, že od OČTK, od policajtov chcete, aby to riešili. Vieš, čo chcete od OČTK? Hovoríte, že máte iný názor, akceptujete. Teraz zatvárate ľudí, ktorí len povedali, že atentát sa nestal. Taký politický teror a policajný teror, aký robíte, sme tu nezažili, sme tu nezažili. Tie peniaze, čo si tu posplietal, tie miliardy, tie išli pre ľudí počas covidu. Tie nedostal Výboh, tie nedostal Kočner, Bašternák alebo Bödör za akcie, ktoré ste tam robili. To dostali počas covidu ľudia, ktoré išli pre ľudí. No a ty tu rozprávaš o tom, ako ty dávaš ľudí na imunitný a mandátový výbor. Ty máš hodnotiaci úsudok a tu si tak pourážal PS-ko pri tom svojom vystúpení pri odvolávaní pána Šimečku. Tibor Gašpar, ty si teraz ochutnáš vlastnú medicínu, pretože také odporné vulgárnosti, ako ste porozprávali vy, tak, Tiborko, pôjdete aj vy na ten mandátový a imunitný výbor. Vy tu ľuďom rozprávate o tom, že sú idioti, že sú vrahovia, že sú psychopati, že sú progresívni fašisti. Toto vy môžete, to je tvoj hodnotiaci úsudok, ale iní nemôžu. Tibor, kľud a rozvahu.
19. schôdza NR SR - 13.deň - A. dopoludnia
Dátum: 2024-10-02
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

32. Prosím vás, Andrejko, ukľudnite ho, veď jeho naozaj, nech neskáče ten Lacko... (Prerušenie vystúpenia predsedajúcim.) Danko, Andrej, podpredseda NR SR Skúsme k téme. Pročko, Jozef, poslanec NR SR Ďakujem. No, Miško Sabo, absolútne s tebou súhlasím, ale dovoľ mi, Miško, vieš, na tom, keď ti niekto povie na faktickú, že aby si holý nebehal, tak budem reagovať. Škoda, Miško, že si nereagoval na Danka, ktorý mi tu vkuse rozprával o tabletkách, ale ja som len dneska povedal to, ani raz si nereagoval na Danka, Miško, keď mne tu Danko nakladal o tabletkách, keď tu rozprával, akí sme psychopati, takže, Miško, ja som len reagoval na to, čo povedal Andrejko o sebe, lebo Andrejko o sebe vyhlásil, že keby ste vedeli, aký som chorý, aké beriem tabletky, tak ja som ľudsky hovoril, aby ho netrafil šľak z toho Huliaka, ktorý ho podrazil, aby ho netrafilo, aby sa nevyvalil tam na tej predsedníckej stoličke ako Huliak hore nohami, takže, Miško, ja som nenarážal som na nich. Vieš, čo mi je ľúto, Mišo, najviac? Že my sme naozaj tú vašu pani poslankyňu všetci obhajovali a obhajujeme, Mišo. Nikto z vás, ani jeden z vás nepovedal, keď tu vpredu Migaľ rozprával o Igorovej žene, že je biela kobyla, Miško, ani slovíčko si nepovedal. Ani jedno slovíčko, keď urážal Migaľ, prečo? Zato, že ste chceli s Migaľom kšeftovať v tomto aj s celým plénom HLAS-u? Takže, Mišo, vieš, pred chvíľou som ťa pochválil, ale trošičku, trošičku naozaj uber z týchto vecí, pretože ja nie som ten, ktorý uráža, bránim sa a ja si nenechám kakať na hlavu, Miško. Takže, ozvem sa, ozvem sa, tak ako ste sa mali vy ozvať pri tom Migaľovi, ako sme sa ozvali my. No a, Mišo Šipoš, vieš, Lacko Kamenický je naozaj absolútna, absolútna nula, to nie je, pozri, teraz vidíš to, vrieska tam, skáče do reči a Andrejko, pozri, Andrejko počúva, vôbec ho neupozorní, takže Lacko tam skáče do reči. On je, on je nula, fakt nula. On je výkonný práporčík Fica a robí to, čo mu Fico povie. A čo mu povedal? Lacko, ideme zachrániť našich oligarchov.
19. schôdza NR SR - 13.deň - A. dopoludnia
Dátum: 2024-10-02
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

22. Ďakujem veľmi pekne. No, Michal Sabo, ty si človek, ktorého poznám strašne dlho, a musím povedať, že toto, čo si teraz povedal, je niečo, čo každému normálnemu človeku, ktorý má rád svoju krajinu, svoju, svoju prírodu, životné prostredie, to takého človeka to určite nenechá spávať, pretože Ladislav Kamenický a celá tá skupina kšeftárov okolo neho naozaj týmto, touto konsolidáciou, ktorú nazvem ožobračovanie aj ja, jednoducho uškodí aj životnému prostrediu, lebo peniaze, ktoré by mohli ísť do projektov, ktoré pomôžu, ktoré urobia zo Slovenska a z nás, z nášho životného prostredia krajšie, krajšiu krajinu, tak jednoducho sa stratia vo vreckách tých, ktorí tu roky rabovali, a na normálne veci tu nebude peňazí. Mišo, ďakujem veľmi pekne.
19. schôdza NR SR - 12.deň - B. popoludni
Dátum: 2024-10-01
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

14. Ďakujem veľmi pekne. Musím naozaj upozorniť všetkých Slovákov, nech si všimnú, ako minister počúva. On sa celý čas bavil tam s predsedajúcim Gašparom, ktorý nakoniec ani nepočul, že Igor hovoril, že ide čítať pozmeňovák a potom mne povedal, že ukľudnite sa, pán poslanec. No ja som kľudný, pán Gašpar, vy to veďte ako správny predsedajúci, neveďte to ako amatér, ktorý sa celý čas baví a nepočúva, nepočúva ľudí. Tak potom vás upozorňujeme a keď vás upozorňujeme, tak, samozrejme, hneď tu ľudí napádate. Takže veďte naozaj, pán Gašpar, tú schôdzu tak, ako sa má, a počúvajte nás, čo rozprávame, aby ste mohli reagovať a nie celý čas sa baviť s Kamenickým, ktorý sa s vami baví celý čas, ale potom vystúpi pán Kamenický a bude bľabotať a klamať tak, ako klamal o Julovi Jakabovi a klamal... (Prerušenie vystúpenia predsedajúcim.) Gašpar, Tibor, podpredseda NR SR Pán Pročko, skúste reagovať na svojho predrečníka, lebo vám preruším faktickú poznámku. Nech sa páči. Pročko, Jozef, poslanec NR SR Samozrejme, samozrejme, samozrejme, budem reagovať na môjho predrečníka. Vy ma prerušíte, alebo ma vyhodíte, pán Gašpar, alebo mi niečo spravíte. To ste vy. Takže je to o tom. Vieš, Igor, povedal si, že v predvolebných sľuboch nesplnili nič. Lebo v tých oficiálnych, na tých bilbordoch, nič. Ale v tých neoficiálnych, napríklad ako keď Gašparovi dáme, rýchle znížime tresty, ako aby Gašpar nemusel naozaj byť potrestaný, tak urobíme všetko pre to, aby takí ako Gašpar neboli potrestaní. A potom Gašpar tu v rozprave bude nakladať tým, ktorí to rozprávajú. Čiže oni z tých oficiálnych, ale naozaj oficiálnych sľuboch nesplnili nič. Ale zločincom, ktorých teraz oslobodzujú, splnili všetko. Veď naozaj, preboha, na daniach, na ktorých mohli, mohli získať, tak urobili v Trestnom poriadku také odporné, nechutné svinstvo, musím povedať, svinstvo, páni.
19. schôdza NR SR - 11.deň - A. dopoludnia
Dátum: 2024-09-27
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

57. Ďakujem. Pani poslankyňa, budem reagovať vyslovene na vás. V úvode ste spomínali šikanózne správanie predsedu Gašpara, predsedajúceho dnešnej schôdze, a naozaj musím to potvrdiť, pretože tak ako poslanec Mažgút, ktorý sedí vzadu a natáča si tam niečo, tak aj ja som sedel vzadu na mobilnom telefóne a pán, pán predsedajúci to vyhodnotil, že tam niečo natáčam. No nič som nenatáčal a potom som si dal pred seba takto, takto som si dal pred seba svoje puzdro na okuliare (rečník dvihol puzdro na okuliare, ukazujúc ho plénu), a povedal mi, že ma za toto vyhodí von. Vzápätí poslanec Saloň mi začal vulgárne nadávať, ale vôbec ho, vôbec ho neupozornil a neposlal ho von. Čiže to šikanózne správanie, ktoré tu predvádzajú, áno, a Tibor Gašpar svojím, svojím prístupom, tak ako sa správa k pani poslankyni Plavákovej, tak ako sa správa ku každému, pokračuje len v tom, ako oni tuná šikanózne vedú celé vedenie našej schôdze. Oni skrátia rozpravu, oni si urobia, čo chcú, a pozor, pozor, keď jeden robí niečo a druhý to isté, to nie je to isté, lebo Mažgút môže byť vzadu a natáčiť si veci, a Pročko, ktorý bol vzadu, nemôže. Čiže preto hovorím aj toto, lebo viete, oni naozaj vo svojich vystúpeniach predsedajúci znevažujú svoj post a robia veci, ktoré človeku ukážu, že ten Pročko je zlý. Ale Pročka chcel vylúčiť za to, že som si dal pred seba, chcel som mu ukázať, aký je farizej Tibor Gašpar a napríklad nedovolil mi môj procedurál, v ktorom som ukazoval, že svoj hodnotiaci úsudok hovoril pán predsedajúci Gašpar, on nehovoril to, čo ústavnoprávny výbor, ale hovoril zase svoj hodnotiaci úsudok. Toto je vedenie Národnej rady Slovenskej republiky. Sú tam traja, z ktorého dvaja obvinení, jeden zrazený so semaforom, takže toto my tu máme v Národnej rade. Ďakujem veľmi pekne.
19. schôdza NR SR - 11.deň - A. dopoludnia
Dátum: 2024-09-27
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

25. Ďakujem veľmi pekne. Pani kolegyňa, veľmi dobre viete, Dominik Drdul je právnik a naozaj v predchádzajúcom volebnom období, a pani komisárka veľmi dobre vie, naozaj aktívne, veľmi aktívne vystupoval a ja len chcem položiť otázku, že naozaj že, že prečo to právne povedomie a prečo tá právna pomoc pre, pre tých zdravotne oslabených naozaj aj počas nášho pôsobenia nebola taká, aká mala byť. Takže mus... človek by si mal priznať aj veci, ktoré nedotiahol do konca, resp. ktoré ich neurobil, ale nemôžem všetko hádzať len na jednu vládu a na to, že tu naozaj trinásť rokov sa nič nedialo, aj keď sa teda pre tých zdravotne oslabených nič nedialo od, od prvej chvíle, od prvej chvíle, ako sme sa osamostatnili, Slovensko, tak len trošičku, ja by som chcel tú otázku, že ani za našich čias sa veľmi veci nepohýnali prudko. Ďakujem veľmi pekne. Ale musím zase povedať, že fakt že my sme mali tiež Dominika Drdula a ja držím palce pani poslankyni z PS, aby sa jej darilo, a naozaj pre tých zdravotne oslabených vybojovala čo najlepšie podmienky.
19. schôdza NR SR - 11.deň - A. dopoludnia
Dátum: 2024-09-27
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

17. Ďakujem veľmi pekne, od nášho posledného rozhovoru, pani komisárka, sa to zlepšuje len pomaly, veľmi pomaly, žiaľbohu. Tá situácia naozaj so zdravotne postihnutými a oslabenými ľuďmi je katastrofálna. Ja môžem povedať, že pred 30 rokmi som prvýkrát so svalovými dystrofikmi robil, a to bolo... odvtedy sa veľmi málo zmenilo, ale zmenilo sa a ide to pomaly. A tá, naozaj tá výchova, hlavne na školách je pre mňa veľmi dôležitá, aby tie deti od začiatku dostávali do svojho, na tú tabulu rasa napísané, že pomáhať sa má a nemá sa ubližovať slabším a zdravotne postihnutým, pretože s tým som sa aj ja stretával a stretávam sa v našej neziskovke, že tie deti ubližujú veľmi. A tá výchova je absolútne... no u nás je taká, aká je, veď viete veľmi dobre, sama dobre viete, rozprávali sme sa o tom. Ja ale chcem povedať, že naozaj ide to pomaličky a je mne veľmi ľúto, že naozaj všetky krajiny okolité, vyspelé krajiny sa zdravotne oslabeným venujú, a to sú ľudia, ktorí sú v popredí. To sú ľudia, ktorí potrebujú pomoc a tí ľudia dostávajú od štátu naozaj, a nechcem povedať, že viac, ale sú to ľudia, ktorí sú v popredí. A u nás to nie je. A toto je, toto by som chcel povedať, že na toto, tak ako vaša správa bola otvorená, aká vaša správa bola priama, tak toto, na toto upozorňovať naozaj že našich vládnych činiteľov, všetkých, ktorí sú pri moci, aby, aby ľuďom, ktorí potrebujú pomoc, pomáhali v prvom rade. Ďakujem veľmi pekne a srdečne vás pozdravujem.
19. schôdza NR SR - 10.deň - B. popoludni
Dátum: 2024-09-26
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

56. Ďakujem. Ja mám vždycky pocit, keď sa ozve pán Danko, že naozaj mňa sa spytuje, čo beriem, ale to jeho prejav. Ja neviem, či si nejaký semaforový liek, alebo čo berie. Takže, pán Danko, ďakujem veľmi pekne za otázku, čo beriem. Ja beriem lásku k vlasti a vy beriete národné, tamto oného sukového kamaráta. Dobre. Takže to bolo k Dankovi toľko, lebo sa ma spýtal, čo beriem, odpovedal som mu. Igor, tvoje vystúpenie absolútne rozvírilo hladinu cukru v krvi pána Kamenického, ktorý zbledol. A mne sa strašne páčilo, keď Ľupták hovoril o tom, že somárik tlieska a začal tlieskať pán Kamenický. Ale Andro neupozornil na somárika, že teda Ľupták je od nich a Ľupták môže somárikom nadávať, ale my nemôžeme. Takže Andro podľa mňa berie tiež nejaký zvláštny liek. Ty si povedal, že naša vláda naozaj rozdala ľuďom, rozdala ľuďom. A ja keď som počul a keď počúvam, ako ti ľudia hovoria, že ty, keď rozdávali sme ľuďom, tak to je strašná katastrofa. Ale ja chcem poprosiť aj mojich kolegov z koalície, poslancov, prosím vás, správajte sa, ako sme sa správali my, naozaj sme nekradli a mohli sme tým ľuďom rozdávať. Ale keď zase začínate predražovať všetko, keď zase začínate kšeftovať, či už na tom ministerstve športu, či už na iných vašich vládnych kšeftoch, tak o tom to je. A hlavná vec, a čo mňa tešilo, že naozaj my keď sme prišli, tak v tej pokladnici bolo 1,5 mld. A my keď sme odchádzali, bolo tam 9 mld. Tak, Kamenický, netrepte sprostosti, že ako sme my hospodárili a nekývajte si hlavou, tam si utrite z čela tie vaše sprostosti. Čo si dovoľujete takto kývať, vy zlodej! (Reakcie z pléna.)
19. schôdza NR SR - 10.deň - A. dopoludnia
Dátum: 2024-09-26
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

26. Ďakujem veľmi pekne. Smutné je to, že Lacko, pán Ladislav Kamenický je klamár. Naozaj je klamár, pretože ak ste si pozreli vystúpenie v televízii, kde rozprával, myslím, že tam bol s Viskupičom vtedy, nie, nie, s, to je jedno, ja som si ho pozeral a rozprával, že už nie Dzurinda, už nie Radičová, už nie Matovič, ale Šimečka je zodpovedný za rozvrat verejných financií. Oni vždy hodia ten svoj ačohentizmus na niekoho. No a pán Kamenický, keď si pozriete, dáte si do gúglu „Kamenický graf", tak to, čo on graf ukázal, tak to bolo klamstvo. Toto je naozaj jeden neschopný človek. A neschopný prečo? Pretože Igor to povedal priamo. Za vlády Roberta Fica, kedy naozaj bolo dobre v Európskej únii, nám nechali 1,5 mld. v pokladnici. Aké to bolo hospodárenie, aké to bolo šafárenie, keď nechali 1,5 mld. A pán Kamenický, Fico a ďalšia skupinka odborníkov na rozkrádanie Slovenska rozpráva, že my sme šafárili absolútno, priniesli sme Slovensko na pokraj krachu a nechali sme v pokladnici 9 mld. Tak aký je to rozdiel? Oni nám nechali 1,5 mld., lebo boli geniálni, fantastickí a Ladislav Kamenický je vesmírny minister financií a my sme odchádzali, rozkradli sme to a nechali sme tu 9 mld. No fakt ste niektorí ľudia hlúpi? Nepočúvate, čo tu rozpráva Kamenický a tá celá ich financ banda, ktorá naozaj Trestným zákonom vás okráda? Okráda, neskutočné!
19. schôdza NR SR - 7.deň - A. dopoludnia
Dátum: 2024-09-20
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

46. Ďakujem veľmi pekne, Gábor, ja sa ešte vrátim k tomu, čo sa tu udialo, pretože naozaj moje vystúpenie bolo ku generálnemu prokurátorovi, k jeho činnosti, k tomu, že on, generálny prokurátor, vlastne koncipuje túto správu a prednáša ju ako osoba. A nijako som ho neurážal a počuli ste tu vystupujú... teda predsedajúceho Danka, aby som ho neurážal. Nijako som ho neurazil, ale toto je, toto je, Gábor, to, čo oni chcú, oni naozaj chcú, príde lex atentát II, kde naozaj absolútne žiadne protesty, umlčať ťa, aby si nerozprával to, čo rozprávaš k veci, oni nechcú počuť to, čo je pravda, oni chcú počuť to, čo napríklad rozprávala v rozprave tá poslankyňa, potom ten ich Kalivoda, tú servilitu a, a, a ďakujeme veľmi pekne, ďakujeme. Keď si čo i len trošičku kritický, tak ti Danko berie slovo a dáva ťa preč. Ale ich poslanci, koaliční poslanci absolútne od veci rozprávajú, či už v rozpravách, urážajú, či už vo faktických poznámkach, ani jeden jedinýkrát ich neupozorňujú. A presne si to skonštatoval, tá správa je naozaj faktická a mňa mrzí a mňa mrzí, že, a chcel by som poprosiť pána generálneho prokurátora aj takto, aby naozaj apeloval na vládu Slovenskej republiky a pritlačil, lebo to, čo sa deje, a tie krádeže a to, ako sa zdvihla kriminalita na Slovensku, ako generálny prokurátor by mal zo svojho postu veľmi tvrdo zasiahnuť, veľmi tvrdo. Takže na toto, a preto som ja hovoril, že som ho volil ako čestného človeka, ja som rozprával o ňom, že som ho volil ako čestného človeka, a Danko ti tu ide rozprávať, že som ho urážal. Pán Danko, naozaj, prosím vás, riaďte tú schôdzu nie tak, ako ste riadili poslednú schôdzu v roku 2020, pamätnú schôdzu, keď to bolo strašné.
19. schôdza NR SR - 7.deň - A. dopoludnia
Dátum: 2024-09-20
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

36. Gábor, táto správa, ja som si ju pozorne vypočul od pána Žilinku, To nebola ani mačka, ani pes. Bola to správa za rok 2023, v ktorej naozaj v prvej polovici, teda v dvoch tretinách roka vládli vlády, ktoré pre mňa naozaj vyšetrovali alebo dovolili policajtom vyšetrovať. Dovolili generálnemu prokurátorovi, neprikazovali mu, nedohadovali sa s ním, nemusel odkazovať generálny prokurátor nikomu do Košíc cez podnikateľov, že sa nemusíte ničoho báť, pretože naozaj sa to vyšetrovalo spravodlivo a čestne. To bolo, o tomto je tá správa, ktorá nepriniesla nič nové. Ale prišiel záver roka, prišla vláda Roberta Fica a ja tiež veľmi kriticky hodnotím pôsobenie generálneho prokurátora a som veľmi zvedavý na tú správu za rok 2024, do ktorej by, teda to tej správy 2023 by mal zhrnúť aj ten posledný, poslednú časť, ten, tú jeseň a tú zimu, kde to tam nie je. A tam sa diali naozaj veci! Všetci dobre vieme, že konflikt Generálna prokuratúra a špeciálna prokuratúra bol obrovský. A to nič neprinášalo dobrej veci. A to, čo si hovoril naozaj o čestných prokurátoroch. Ja som hlboko presvedčený, že na Slovensku je veľmi veľa čestných aj policajtov, aj prokurátorov, ktorí vidia, čo sa robí všade, čo sa robí aj na Generálnej prokuratúre, ktorí vidia, ako sa používali trišesťtrojky, ako sa naozaj zasahovalo. A ja súhlasím s predrečníčkou Kolíkovou, keď povedala o tom, ako sa zasahovalo politicky z Generálnej prokuratúry do vecí. Verím v túto česť týchto ľudí. Verím, že čestní ľudia, čestní policajti, čestní sudcovia a čestní prokurátori pomôžu vrátiť Slovensko opäť k spravodlivosti a opäť aby sa stalo spravodlivým a čestným štátom. Ďakujem, Gábor.
19. schôdza NR SR - 7.deň - A. dopoludnia
Dátum: 2024-09-20
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

8. Pani poslankyňa, hovorili ste absolútne k veci. Hovorili ste k pánovi prokurátorovi, ktorý, ktorý nám túto správu prečítal, a tá správa sa číta prokuratúry generálnej, a tým pádom sa týka aj generálneho prokurátora. A boli ste tak ako ja, keď hovorím veci, ktoré sa im nepáčia, a toto sa im nepáčilo, čo ste hovorili, tak zase predsedajúci Tibor Gašpar dal svoj hodnotiaci úsudok a upozornil vás, aby ste hovorili tak, ako oni chcú. Nie, ako vy chcete, he-hej, nebudete vy haniť nášho prokurátorika generálneho, ten je dobrý chlap. Ja som si vypočul generálneho prokurátora a jeho správu, ale ani slovíčko, všetko je fajn, všetko je fantastické, výborné, geniálne, úžasné, ale ani slovíčko o tom, že sa nám zvýšili krádeže, že ani slovíčko k Trestnému zákonu, ktorý naozaj Slovákom priniesol zlo a krádeže. Ani slovíčko o tom, čo Trestný zákon spôsobil, čo spôsobili títo páni, čo spôsobil pán hodnotiacim úsudkom predsedajúci Gašpar. Mne je tak ľúto, že aj ja som hlasoval za pána Žilinku. Naozaj to ľutujem, pretože nás presvedčili, aj saskári nás presviedčali, všetci nás presviedčali o pánovi Žilinkovi. A ja som bol tiež na tom vypočúvaní, keď rozprával o tom, keď rozprával o tom, že ako on bude naozaj tú trišesťtrojku, to nie je dobré, ako rozprával, ako pôjde úplne iným smerom ako predchádzajúci. Nooo. Tak ja som si vypočul na chate Roberta Fica, ktorý povedal, že boli naši poslanci z východu za mnou a poznajú toho podnikateľa, ku ktorému chodí Žilinka na poľovačky, a odkázal nám: "Robert, bol Žilinka na východe a nechal odkaz cez toho podnikateľa, že sa nemusíme báť." Ja by som chcel poprosiť generálneho prokurátora, aby sa vyjadril k týmto nahrávkam, aby sa vyjadril k tomu, čo rozpráva Robert Fico, pretože to nebol žiadny, nič nahrané. To bol fakt a je to smutné.
19. schôdza NR SR - 6.deň - A. dopoludnia
Dátum: 2024-09-19
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

90. Viete, pani kolegyňa, ja som si vypočul aj pána Danka, ktorý sľúbil voličom pred voľbami, že ochráni a podporí cestovný ruch , tak dostal od Fica stomiliónové ministerstvo, každý rok bude 100 mil. čerpať od Slovákov. No a v utorok oznámil, že vybavil pre ubytovateľov v cestovnom ruchu päťpercentnú daň. Hosana všetci! No my, naša rodina pôsobí, podniká 20 rokov, 20 rokov živíme takých príživníkov, prepáčte, to SNS povedalo, že môžme takých ľudí nazývať príživníci, takých príživníkov, ako je Danko, takže Danko povedal v utorok, že bude päťpercentné DPH na ubytovateľov. Hurá! No lenže Fico si ho zavolal, dal mu pár facek, prepleskol ho a už to nebude. Už bude 23 %. Andrej Danko je jedno neskutočné, neskutočné kšeftárske stvorenie, ktoré vo všetkých fondoch, ktoré SNS ovláda, bude mať strčené tie svoje paprče, a toto je ten dôvod aj tohoto fondu. Viete, je to krásna myšlienka. Nádherná. On o tej myšlienke rozpráva neskutočne, Andrej Danko. Andrej „Semaforovič“ Danko, ktorý naozaj v každom jednom fonde bude neskutočne brať Slovákom a tým, na ktorých tie peniaze idú. Vy si naozaj, Slováci, myslíte, že Andrej Danko, keď sa do tohto Fondu na podporu cestovného ruchu dajú peniaze, že Andrej Danko nebude rozhodovať o tom, komu pôjdu a kde pôjdu?! Pri skúsenostiach, ktoré máme so Slovenskou národnou stranou?! Tuná niektorí rozprávali o tom predrečníci, že áno, na mestá to pôjde, to je krásne, to je skvelé. Áno, ale pôjde to zase nohsledom SMEROHLAS-u a SNS-u. Nepôjde to tým, ktorí naozaj rozvíjajú tuto, tento cestovný ruch. A opakujem, ja 20 rokov podnikám v tomto smere. Nič sme nedostali od Fica ani, ani mäkké „ň“, ani, ani nedostaneme, pretože no nikdy sme neboli Ficovi poplatní. Nikdy sme mu netrčali, netrčali sme mu z ničoho. A Andrej Danko v utorok: „Päťpercentná daň!“ Fico dá zaucho – a teraz Andrej čuší jak, jak voš pod chra... (Prerušenie vystúpenia časomerom.)
19. schôdza NR SR - 5.deň - B. popoludní
Dátum: 2024-09-18
Poslanec: Pročko, Jozef (SLOVENSKO)
Druh vystúpenia: Vystúpenie s faktickou poznámkou

50. No v tých nákupných centrách pracujú aj voliči Roberta Fica. Aj voliči Roberta Fica majú obchodíky, majú reštaurácie, majú zariadenia, kde teraz sa naozaj rapídne zvýšil počet krádeží. Ja mám priateľa, ktorý má podnik, v ktorom predáva, nazvime to, drobný tovar a povedal Jozef, ja musím zamestnať ďalších troch, troch ochrankárov, pretože mne sem príde zlodej, ukradne mi tú vŕtačku za 600 eur, vysmeje sa mi do ksichtu, keď ho chytíme a príde na druhý deň a urobí to isté. Urobí to isté a smeje sa mi do tváre, lebo Gašpar, Fico a ďalšia partička si dali beztrestnosť a namiesto toho, aby zvýšili sadzbu trestov za takéto veci, ktoré okrádajú každého jedného poctivého podnikateľa, tak takýmto spôsobom zabezpečili zločincom krásne pôsobenie na Slovensku. Ja mám osobný príklad. U nás, v našom zariadení bola akcia. Došiel tam chlapík, ukradol, došiel len tak, len sa pomotal chvíľočku, ukradol kabelku, chytili ho, v kabelke bolo len 420 euro, prišli policajti, to je len priestupok, nebudeme nič z toho robiť. Nebudeme z toho nič robiť! Je vám hanba, pán Gašpar, keď sa teraz smejete? Nie je vám hanba? Obyčajných podnikateľov, obyčajných podnikateľov váš Trestný zákon takýmto spôsobom zničil a vy sa tu smejete. Vám musí byť riadna hanba, pán Gašpar.